b'\n_START_ARTICLE_\nThe Mamas and the Papas\n_START_SECTION_\nDiskografi\n_START_PARAGRAPH_\nThe Mamas and the Papas\' plateutgivelser ble  produsert p\xc3\xa5 linsens for Dunhill Records av RCA Victor for det europeiske markedet. I 1967 ble dette platekompaniet solgt til ABC Records og fikk da navnet ABC-Dunhill. Omkring 1973 gikk ABC-Dunhill til det skritt \xc3\xa5 slette alle multi-track innspillingene og mono-masterne til gruppa, fordi de ans\xc3\xa5 dem for \xc3\xa5 v\xc3\xa6re foreldet og for dyre \xc3\xa5 ta vare p\xc3\xa5; Jay Lasker (1924\xe2\x80\x931989), medgrunnlegger av Dunhill, og p\xc3\xa5 det aktuelle tidspunkt president i ABC, er vanligvis den som blir holdt ansvarlig for det som skjedde med de originale tapene. De originale innspillingene med The Mamas and the Papas, og med flere andre artister p\xc3\xa5 samme platemerke, f.eks. Three Dog Night, er derfor tapt, slik at det har v\xc3\xa6rt n\xc3\xb8dvendig \xc3\xa5 skape digital versjoner av stereoalbumenes mastre, som ofte er andre- eller tredje-generasjons taper. Dette er grunnen til at lydkvaliteten p\xc3\xa5 gjenutgivelsene ikke lever opp til de beste fra 1960-tallet. I 2012 fant Sundazed Records i England en monomaster av If You Can Believe Your Eyes and Ears, som de utga b\xc3\xa5de som 180-grams vinylplate og i en "limited edition" med opplag p\xc3\xa5 bare 500 eksemplarer av en CD-singel..'